NCP नेता बोले- 16 विधायकों के अयोग्य होने के बाद भी शिंदे-फडणवीस सरकार के पास बहुमत
Maharashtra Political Dispute - Eknath Shinde Vs Uddhav Thackeray Party. NCP नेता और महाराष्ट्र में विपक्ष के नेता अजित पवार ने दावा किया है कि अगर शिवसेना शिंदे गुट के 16 विधायक अयोग्य भी होते हैं तो राज्य सरकार पर कोई असर नहीं पड़ेगा।
NCP नेता और महाराष्ट्र में विपक्ष के नेता अजित पवार ने दावा किया है कि अगर शिवसेना शिंदे गुट के 16 विधायक अयोग्य होते हैं तो भी राज्य सरकार पर कोई असर नहीं पड़ेगा। शिंदे और फडणवीस की सरकार नहीं गिरेगी। सरकार को कोई खतरा नहीं है।
दरअसल, 11 मई को सुप्रीम कोर्ट ने शिंदे सरकार को राहत देते हुए उद्धव सरकार का इस्तीफा रद्द करने से इनकार कर दिया था। कोर्ट ने शिवसेना के 16 बागी विधायकों की सदस्यता पर फैसला स्पीकर पर छोड़ दिया था।
कोर्ट के इस आदेश के बाद शिवसेना उद्धव गुट ने शिंदे कैंप के 16 विधायकों को अयोग्य करार दिए जाने की मांग को लेकर महाराष्ट्र के डिप्टी स्पीकर नरहरि जिरवाल और विधानसभा सचिव जितेंद्र भोले को 79 पन्नों का पत्र सौंपा है। उद्धव गुट ने इन विधायकों पर जल्द कार्रवाई की मांग की है।
महाराष्ट्र विधानसभा का गणित
कुल सीट: 288, बहुमत: 145
फडणवीस-शिंदे सरकार की स्ट्रेंथ (166)
महाविकास आघाड़ी की स्ट्रेंथ (120)
महाराष्ट्र संकट पर भास्कर की ये खबरें भी पढ़ें...
शिवसेना पर दावे के केस में सुप्रीम कोर्ट बोला:विधानसभा अध्यक्ष को अयोग्यता पर फैसले से नहीं रोका होता तो शिंदे शपथ नहीं ले पाते
सुप्रीम कोर्ट ने 1 मार्च को कहा था कि अगर महाराष्ट्र में विधानसभा अध्यक्ष को 39 विधायकों के खिलाफ लंबित अयोग्यता याचिकाओं पर फैसला करने से नहीं रोका जाता तो शिवसेना नेता एकनाथ शिंदे महाराष्ट्र के मुख्यमंत्री पद की शपथ नहीं ले पाते। कोर्ट की पांच जजों की संविधानपीठ शिवसेना पर दावे के केस की सुनवाई कर रही है। पढ़ें पूरी खबर...
शिंदे की हुई शिवसेना, तीर-कमान निशान भी मिला:चुनाव आयोग बोला- उद्धव गुट ने चुनाव बगैर लोगों को नियुक्त किया, यह असंवैधानिक
चुनाव आयोग ने एकनाथ शिंदे गुट को असली शिवसेना मान लिया है। आयोग ने शिंदे गुट को शिवसेना का नाम और तीर-कमान का निशान इस्तेमाल करने की इजाजत दे दी। आयोग ने पाया कि शिवसेना का मौजूदा संविधान अलोकतांत्रिक है। उद्धव गुट ने बिना चुनाव कराए अपनी मंडली के लोगों को अलोकतांत्रिक रूप से पदाधिकारी नियुक्त करने के लिए इसे बिगाड़ा। पूरी खबर पढ़ें...